dS C O M M E N T A T I O 



latatae spiralis oscillationes evadant, tanto admoti» 

 aureis massis inquietis circumvolvendae onus le- 

 vius sit. Ceterum ad medium cursum regendum 

 non , ut in horologiis portativis , ipsius spira- 

 lis longitudo , sed iterum , ut supra , momen- 

 tum solum mutatur. Duae nempe aliae massae au- 

 reae extremis illius diametri partibus ita annexae 

 sunt, ut ope cochlearum ad centrum admoveri, ab 

 eoque dimoveri possint; qua in re observandum 

 est, optimum chronometri cursum minimeque 

 anomaliis obnoxium tum locum esse habiturum, 

 cum hae massae ab utraque parte aequaluer a mo- 

 tus centro distent. Harum itaque quatuor massa- 

 rum idem est efFectus : illud discrimen interest , 

 quod illae automatae sint, et semper moveantur, 

 hae ab astronomo movendae sint , at semel bene po- 

 sitaeeundem situm conservent. Praeter haec, quibus 

 ab horologiis portativis chronometra differunt, re- 

 liqua fere conveniunt: illud tamen discrimen uni- 

 verse obtinet , quod singulae chronometri partes 

 majores, fortiores , mehusque elaboratae sint. 



Haec pauca de chronometri structura dicta suffi- 

 ciant, quae prorsus omittere nolui, sed ita a Vo- 

 bis , Viri Clarissimi ! legi velim , ut peregrinatorem 

 ea , quae in aliena gente maxime memorabilia vi- 

 derit , vage memoriterque depingentera, minime 

 autem hominem indigenum civitatis suae internas 

 res accurate explicantem, Vobis audire videamini. 



